cyanic-selkie/wikianc huggingface dataset:
Mart Siimann
Liv og virke
I 1995 ble han valgt inn i Riigikogu og formann for Det estiske samlingspartiets gruppe. Mart Siimann overtok i 1997 som statsminister etter Tiit Vähi, hvis regjering måtte gå av etter anklager om korrupsjon. Det var i Siimanns regjeringstid at Estland påbegynte de innledende forhandlingene om medlemskap i EU. Siimanns regjering styrte på et ustabilt grunnlag i Riigikogu, og mistet flertallet ved valget i 1999. Han gikk så tilbake til Riigikogu, hvor han satt som medlem frem til 2003.
Fra 2001 til 2012 var han president i Estlands olympiske komité.
Review bombing
Review bombing er et internettfenomen hvor en rekke brukere legger ut negative anmeldelser til et produkt eller tjeneste med mål om skade salget eller populariteten til målet, gjerne fordi produsenten eller noen andre assosiert målet har gjort noe brukermassen er uenig i. Noen eksempler er Firewatch, som ble review bombet som følge av at utvikleren av det spillet tok ned en video til PewDiePie, og Borderlands 2, som følge av at Borderlands 3 til å begynne med bare kom ut til PC via Epic Games Store og ikke Steam.
Panamerikansk mesterskap i håndball for kvinner 1999
Panamerikansk mesterskap i håndball for kvinner 1999 ble arrangert i Buenos Aires i Argentina i 1999.
Aranrúth
Aranrúth (Kongens vrede) var et sverd fra J.R.R. Tolkiens fiktive verden Midgard. Sverdet tilhørte Thingol, Konge av Doriath og Høykonge av Sindaene. Sverdet gikk ikke tapt da Doriath falt, og ble senere et sverd som ble eid av Kongene av Númenor.
Lista artefaktów Śródziemia
Russisk arkeologi
Russisk arkeologi begynner under det russiske keiserdømmet på 1850-tallet og blir sovjetisk arkeologi tidlig i det 20. århundre. Tidsskriftet Sovetskaya Arkheologiia blir publisert fra 1957.
Funnsteder
Hovedkulturer og funnsteder i innen russisk arkeologi:
Bernhard Dunker
Carl Christian Henrik Bernhard Dunker (født 22. mai 1809 i Slesvig i hertugdømmet Slesvig, død 28. juli 1870 i Christiania) var en norsk jurist og regjeringsadvokat.
Han var ferdig utdannet cand. jur. i 1834, en utdannelse som hadde startet sent (1828) og tatt lenger tid enn vanlig på grunn av sykdom. Deretter var han fullmektig ved kontoret til Frederik Stang en tid. Dunker var med i Intelligenspartiet, motstander av Henrik Wergeland, men god venn av Johan Sebastian Welhaven, Christian Birch-Reichenwald, Anton Martin Schweigaard og Andreas Frederik Krieger. Som student var han for unionen mellom Norge og Sverige, for kongelig veto, og mot juryordningen og demokratiet.
Bernhard Dunker var ansett som en av landets beste skrankeadvokater, og ble etter hvert utnevnt til overrettsporkurator (1837), høyesterettsadvokat (1841) og endelig regjeringsadvokat (1859–1870). I løpet av karrieren endret hans politiske syn seg betraktelig, og han ble en ledende skikkelse i arbeidet for norsk selvstendighet. Han ble også tilhenger av juryordningen, og forsvarte Marcus Thranes agitasjon. Ellers var han i styret for Christiania Theater en tid, og var modell for advokat Berendt i Bjørnstjerne Bjørnsons fortelling om En Fallit fra 1875.
Bernhard var sønn av forfatteren Conradine Dunker (1780–1866) og bror til pedagogen Vilhelmine Ullmann (1816–1915). I 1847 kjøpte han seg Skinnerbugten på Malmøya og fikk bygd en tømret villa i sveitserstil, tegnet av vennen Heinrich Ernst Schirmer. Også søsteren Vilhelmine Ullmann ferierte her, det ble bygd badehus og stedet ble et kursted mot revmatisme, og dødssted for moren Conradine Dunker. Huset brant i 1902 og var feriehjem for Bryggeri- Mineralvannarbeidernes Forening frem til 1966 da Oslo kommune overtok og rev alt.
Dunkers gate i Oslo er oppkalt etter Bernhard Dunker.
Eskil Eide
Eskil Eide (født 13. februar 1973 i Stavanger) er en norsk tidligere ishockeyspiller. Han representerte Vålerengens Idrettsforening og moderklubben Viking Hockey.
Ragna Nielsen
Ragna Vilhelmine Nielsen (født Ullmann; 17. juli 1845 i Christiania, død 29. september 1924 samme sted) var en norsk lærer, skoleleder, kvinnesaksforkjemper og liberal politiker. Hun var i sytten år lærer ved Nissens Pikeskole, før hun i 1885 etablerte Fru Ragna Nielsens skole, en av samtidens mest kjente skoler og den første høyere fellesskolen for jenter og gutter. Hun stod også bak etableringen av en rekke organisasjoner. Hun var leder i Norsk Kvinnesaksforening i to perioder (1886–1888 og 1889–1895) og Riksmålsforbundets andre leder (1910–1911), og dannet også Kristiania Kvindelige Handelsstands Forening og Hjemmenes Vel. Politisk støttet hun Venstre – hun var søster av Venstreleder Viggo Ullmann – men hun ble i 1906 innvalgt i Kristiania bystyre for Kvindestemmeretsforeningen som stilte egen liste, og var en av de første kvinnene valgt til et politisk verv i Norge. Innen Venstre og kvinnesaksbevegelsen ble Nielsen regnet til en mer moderat eller «konservativ» fløy, som i stemmerettsdebatten prioriterte stemmerett for kvinner med en viss inntekt eller eiendom. I skoledebatten markerte hun seg som sterk tilhenger av fellesundervisning og lik skolegang for jenter og gutter. Nielsen stod for kvinnesak forankret i et liberalt og humanistisk grunnsyn, og uttalte at «kvinders bestemmelse er akkurat den samme som mænds bestemmelse, den at være mennesker». Gjennom sitt brede engasjement i ulike organisasjoner og sin ledelse av skolen som bar hennes navn var Ragna Nielsen en av de mest kjente kvinnene i Norge i sin samtid.
Bakgrunn
Ragna Nielsen var datter av Vilhelmine Ullmann (kusinen til Aasta Hansteen) og Jørgen Ullmann, samt søster av venstreleder, stortingspresident og skolemann Viggo Ullmann. Conradine Dunker var hennes mormor.
I 1879 giftet Ragna seg med Ludvig Nielsen, som var overrettssakfører og politimester, og flyttet til Tromsø. Ekteskapet var svært ulykkelig og endte med separasjon i 1884, men hun fortsatte å kalle seg «fru Nielsen».
Lærer
Ragna Ullmann fikk frem til 1858 undervisning ved moren Vilhelmine Ullmanns private pikeskole. Fra 1858 til 1860 var hun elev ved Nissens Pikeskole, og begynte deretter sitt virke som lærer allerede som femtenåring, for å hjelpe moren økonomisk etter foreldrenes separasjon. I 1862, bare sytten år gammel, ble Ragna Ullmann fast ansatt som lærer ved Nissens Pikeskole, der hun i 1863 også gjennomførte skolens lærerseminar, Nissens Pigeskoles Høiere Skole for Voxne unge Piger, som var den høyeste utdanningen kvinner hadde adgang til i Norge frem til 1882. Hun arbeidet som lærer ved Nissens Pikeskole frem til 1879, da hun ble gift og flyttet til Tromsø med ektemannen. I Tromsø underviste hun ved Tromsø offentlige Pigeskole og en kommunal skole for gutter frem til 1884, da hun tok ut separasjon og flyttet tilbake til Christiania. Der startet hun året etter den første høyere fellesskolen i Norge (skole med både piker og gutter som elever), Fru Ragna Nielsens skole, som eksisterte frem til 1927. Hun dannet også Kristiania Kvindelige Handelsstands Forening (1890) og Hjemmenes Vel (1900).
Politisk engasjement
Nielsen var medstifter av Norsk Kvinnesaksforening i 1884, og ledet foreningen i to omganger (1886–1888 og 1889–1895). Hennes hovedinteresse var stemmerett, og hun var også aktivt med i Kvindestemmeretsforeningen som styremedlem (1903–1913). Hun markerte seg fra 1880-årene som tilhenger av kvalifisert stemmerett for kvinner, slik det var for menn frem til 1898, der man måtte ha for eksempel en viss inntekt eller eiendom for å kunne stemme. I hennes samtid fikk menn alminnelig stemmerett først i 1898, mens kvinner fikk kvalifisert stemmerett ved kommunevalg i 1901, kvalifisert stemmerett ved stortingsvalg i 1907 og alminnelig stemmerett i 1913. Nielsens skepsis mot alminnelig stemmerett var derfor i den perioden hun var aktiv i stemmerettskampen et relativt vanlig synspunkt, som ikke bare var knyttet til kjønn, men også klasse og utdanning. Nielsen delte i stor grad Hagbart Berners moderate linje i stemmerettsspørsmålet, der målet var en gradvis innføring av stemmerett, i første omgang for velutdannede og formuende kvinner.
Centigram
Centigram er en SI-enhet for måling av masse. Symbolet for centigram er cg. Et centigram er lik en hundredel av et gram, som er lik ti milligram.
Ragna Nielsen
Politisk engasjement
Det første kvinnesaksmøtet i Norge fant sted i Bergen i 1898. De tilreisende fikk dårlig vær da de seilte forbi Jæren, og ble sjøsyke i en slik grad at Fredrikke Marie Qvam måtte holde sengen da hun kom til Bergen. Men hennes mann Ole Anton Qvam var med og leste opp sin kones innlegg til fordel for kvinners stemmerett – mens Ragna Nielsen tvert om uttalte at kvinner flest var for sløve og uinteresserte til å være modne for stemmerett, ikke minst i «den fattige klasse»: «Hvis alle kvinder nåede stemmerett om to hundrede år, var det så fort som det kunde ventes.» Nielsens uttalelser vakte oppstyr, og Amalie Hansen som var leder for Bergen kvinnesaksforening, protesterte i likhet med Gina Krog. Begge tok arbeiderklassen i forsvar, for «fin statsmannskunst» var ikke det som skulle til.
Centigram
Centigram brukes sjelden i praksis. Enhetene gram og milligram brukes i stedet.
Ragna Nielsen
Politisk engasjement
Politisk støttet Nielsen Venstre, partiet hennes bror Viggo Ullmann ledet i 1890-årene. I 1906 ble hun, som en av de seks første kvinnene noensinne, valgt inn i bystyret i Kristiania, på en liste for Kvindestemmeretsforeningen. I 1910 etterfulgte hun Bjørnstjerne Bjørnson som leder for Riksmålsforbundet.
Skyggelue
Skyggelue, også kalt kaps og (sjeldnere) skjermlue, er ei lue som har en kort eller lang skygge foran, det vil si en solskjerm eller stiv brem. Skyggeluer har vanligvis myk pull av tekstil og finnes i en mengde modeller og formvarianter, blant annet som baseballuer, jegerluer, student- og russeluer, myke sixpencer, skipper-, kaptein- og andre uniformsluer med skygge (høyluer, stive kepier og annet), kinesiske mao-luer og hygieniske engangsluer i papir.
Centigram
Og motsatt:
Ragna Nielsen
Politisk engasjement
Som leder for Riksmålsforbundet var Nielsen oppgitt over kirke- og undervisningsminister Jørgen Løvland, formann i Noregs mållag. I Aftenposten 3. mars 1919 skrev hun: «Naar bolsjevikerne i Rusland samler stakkars skolegutter og skyder dem ned, fordi de hører til "de dannede", og alle "dannede" skal dræbes, saa er det den samme aand som har givet "overseminaristen" [dvs. Løvland] og hans aandelige bolsjeviker her den glubende appetit på ødelæggelsen af, hvad Norge eier af kultur.»
Spiritismebevegelsen
Ragna Nielsen sluttet seg til spiritismebevegelsen, og Aftenposten trykket en artikkel av henne, der hun gjengav sine åpenbaringer med Ivar Aasens og Bjørnstjerne Bjørnsons ånder. Karoline Bjørnson leste også hva hennes avdøde mann skulle ha fortalt Ragna Nielsen. Deretter brettet hun avisen sammen og sa tørt til Francis Bull: «Det er svært så konservativ han er blitt der oppe i himmelen!»
I 1955 fikk hun gaten Ragna Nielsens vei i Oslo oppkalt etter seg.
Skyggelue
Baseballuer
Amerikanske baseballuer, skaterluer og liknende modeller kalles på norsk ofte kaps etter flertallsformen av det engelske ordet for «lue». En norsk kaps vil på engelsk ofte kalles baseball cap. Slike luer har lang, gjerne krum skygge og kan være dekorerrt, oftest med et merke, for eksempel en reklamelogo, på skjermen eller foran på pullen. På baksida av lua, det vil si i nakken eller bakhodet, er det ofte et bånd som kan strammes for å justere omkretsen slik at lua sitter godt på hoder med ulik størrelse. Mennesker med langt hår binder i blant håret i en hestehale og drar den gjennom åpningen over tilpasningsmekanismen. Enkle kapser kan ha plastskjerm og pull av tynt stoff.
Douglas XB-42 Mixmaster
Douglas XB-42 Mixmaster var et amerikansk bombefly.
XB-42 Mixmaster var av ukonvensjonell konfigurasjon. Flyet ble drevet av to Allison V-1710 motorer som drev to kontraroterende propeller i halen. To prototyper ble bygget, og den første fløy første gang 6. mai 1944. XB-42 svarte til alle forventninger under test- og evalueringsprogrammet, men ved slutten av 1944 hadde det amerikanske flyvåpenet bestemt seg for å avvente utviklingen av nye bombefly utstyrt med turbojetmotorer og kansellerte XB-42 Mixmaster.
Improoperatørene
Improoperatørene er en selvstendig improvisasjongruppe som ble opprettet i Trondheim i 1999. Siden den gang har Improoperatørene jobbet for å utvikle det spontane teateruttrykket og vært med på å utvikle improvisasjonsteateret i Norge, med hovedvekt i Trondheim, med nye treningsmetoder og forestillingsformater. Improoperatørene har flere ganger deltatt under NM i Teatersport som avholdes årlig under Teaterdagene, senest i 2016 der gruppen kom på 4.-plass. De arrangerer årlig Midtnorsk Mesterskap i teatersport som er det regionale uttaket til NM i teatersport for MidtNorge (Nord- og Sør-Trøndelag, Møre og Romsdal).
Skyggelue
Hodeplagg med solskjerming
Andre hodeplagg med solskjerm over øynene er pannebånd med skygge. Også mange hatter har smale eller breie hattebremmer som danner skygge for sola og beskytter mot regn i ansiktet.
Improoperatørene
Improoperatørene er en del av et konsept ved navnet Supertorsdag som foregår på Antikvariatet på Bakklandet. Her spilles det improteater hver torsdag, og Improoperatørene opptrer ca annenhver torsdag. I tillegg spiller Improoperatørene forestillinger på blant annet Studentersamfundet i Trondhjem, kulturhuset ISAK, og Teaterhuset Avant Garden. Tidligere har Improoperatørene også spilt forestillinger på Trøndelag Teater, samt avholdt "Impro Grand Prix" 2012 og 2013 på Rockheim. I 2014 hadde Improoperatørene norgespremiere på forestillingen "How We First Met", som ble utviklet av Jill Bourque fra San Francisco, og som ble spilt under tittelen "Slik Møttes Vi" på Rockheim.
Skyggelue
Hodeplagg med solskjerming
Forløperen for uniformsluene med høy, rund, ofte stram pull og blank skjerm festet til et ringformet, stivt pannebånd var de høye sjakoene som var vanlige på 1800-tallet.
Improoperatørene
Improoperatørene leier årlig inn internasjonalt anerkjente kursholdere til Trondheim for å holde kurs. Tidligere kursholdere har blant annet vært Keith Johnstone, Shawn Kinley, og Patti Stiles. I tillegg til dette så holder Improoperatørene hvert år opptak for nye medlemmer, slik at stadig flere får prøve seg innenfor improvisasjon og at impromiljøet i Trondheim vokser.
Skyggelue
Skyggeluer på andre språk
Skyggelue kan på dansk blant annet kalles kasket (på norsk skrives det kaskett), på svensk skärmmössa, vegamössa, keps og kepa, på tysk schirmmütze, på engelsk baseball cap, peaked cap (britisk-engelsk), visor cap (amerikansk-engelsk) og flat cap, alt etter hvilken type en omtaler.
Improoperatørene
Norgespremierer
Improoperatørene har hatt norgespremiere på følgende format:
Ghelamco Arena
Ghelamco Arena eller Arteveldestadion er det nåværende stadionet til den belgiske fotballklubben KAA Gent, den største klubben fra byen Gent. Stadionet ble åpnet 17. juli 2013 med en kamp mot tyske VfB Stuttgart.
Panamerikansk mesterskap i håndball for kvinner 2000
Panamerikansk mesterskap i håndball for kvinner 2000 ble arrangert i Aracaju i Brasil i 2000.
Assassin’s Creed II
Assassin's Creed II er et tredjepersonsskytespill/action-eventyrspill, utviklet av Ubisoft Montreal og utgitt av Ubisoft. Spillet er oppfølgeren til Assassin's Creed. Spillet ble utgitt i Nord-Amerika 17. november 2009 og i PAL-regionene 19. november 2009. Spillet ble først tilgjengelig på PlayStation 3 og Xbox 360 (november 2009), senere til Microsoft Windows (mars 2010) og OS X i oktober 2010.
Gameplay
Assassin's Creed II er i en åpen verden med ikke linær historie, som gir spilleren lov til å utforske byen etter eget ønske. En artikkel utgitt i Game Informer avslører at Assassin's Creed II gir spilleren muligheten til å svømme og bruke kanalene i Venezia som gjemmesteder, og gir også spilleren muligheten til å dra byvaktene ned i vannet som en type mord. På E3 2009, ble det også bekreftet av designer, Patrice Desilets, at Ezio (som karakteren heter) vil kunne «ro små båter». Den historiske figuren, Leonardo da Vinci er gjenskapt i spillet, som vil kunne skaffe spilleren våpen og innretninger. Et sted i spillet, har spilleren adgang til Leonardo's flymaskin, som han i spillet, faktisk bygde.
ScrewAttack avslører at det vil bli flere typer våpen i spillet, blant annet, hellebarder, økser, spyd, sverd, dolker og mange flere. Spilleren kan avvæpne motstanderen og bruke deres våpen mot dem. Spillet skal ha et mye mer intelligent kampsystem; spilleren må bruke forskjellige taktikker på forskjellige motstandere og, som demonstrert i E3 2009 demoen, kan man nå myrde to personer på en gang, i og med at Ezio har to skjulte våpen. Spilleren kan også kaste røykbomber for å raskt kunne rømme fra mange fiender om gangen.
Helse-systemet har blitt modifisert slik at memory sync-linjen som ble brukt i det første spillet kun lades opp til en viss grad. Flere alvorlige skader må man dra til en av legene i byen for å få full energi igjen.
Jimmy Carl Black
James Carl Inkanish, Jr., kjent som Jimmy Carl Black (født 1. februar 1938 i El Paso i Texas, død 1. november 2008) var en amerikansk trommeslager og vokalist, best kjent for å ha spilt med Frank Zappa i bandet The Mothers Of Invention.
Assassin’s Creed II
Gameplay
Traileren av spillet, som debuterte på E3 2009, viste mange nye ting, blant annet en forbedret parkour-mekanikk. I traileren avsløres det også at Ezio har et slags krutt-basert skytevåpen festet til håndleddet. Det ble også bekreftet at Desmond selv vil «gjøre mer enn å bare gå» i dette spillet. En annen ny ting, som ble vist i gameplay-videoen, er at ingen skjulestedet er helt trygge, i og med at vakter kan granske dem. I retur, kan Ezio myrde vaktene før de får øye på ham, og deretter plassere liket i skjulestedet.
Handling
Spilleren vil påta seg rollen som en ung adelsmann, kalt Ezio Auditore da Firenze, som betyr «Den flyvende, Tilhører av Firenze», som blir snikmorder. Ezios far (Giovani Auditore Da Firenze), og to brødre har blitt henrettet. Etter farens siste råd tar Ezio å henter familiens snikmorder redskaper og rømmer fra byen med sin mor og søster, til sin onkel Mario på landet. I starten er essensen i historien å ta hevn, men etter hver person han dreper blir han dratt inn i en konspirasjon mellom Snikmorderne og Tempelridderne, der han finner ut at sin Onkel og Far var snikmordere.
Jimmy Carl Black
Jimmy Carl Black spilte trommer i The Mothers Of Invention helt til Frank Zappa ca. 1970 oppløste bandet, og gikk solo. Jimmy Carl Black medvirket på ca. 17 av Zappas plater, samt noen av filmene – som 200 Motels. Hans spillestil i den komplekse Zappa-musikken er relativ enkel, og han er spesielt kjent for sitt vokale mantra «Hi boys and girls, I am Jimmy Carl Black, and I am the Indian of the group».
Assassin’s Creed II
Handling
Ezio har to hidden blades, og under et av bladene er det montert en hidden gun, som skyter en rund kule med snikmordernes emblem. På det andre er det montert en giftampulle, slik at man kan forgifte og drepe offeret usett.
Jimmy Carl Black
Jimmy Carl Black dannet i 1972 bandet Geronimo Black sammen med Bunk Gardner som var medlem i The Mothers Of Invention. Sommeren 1975 spilte Jimmy Carl Black trommer for Captain Beefheart & the Magic Band med kunstnernavnet Indian Ink. På 1980-tallet spilte Black og Gardener og Don Preston under navnet "The Grandmothers", sammen med tidligere medlemmer i The Mothers Of Invention.
Assassin’s Creed II
Handling
Året er 1486 i Italia under den italienske renessansen, to hundre og nittifem år etter det første spillet. I likhet med Assassin's Creed, inneholder spillet flere karakterer basert på historiske figurer som Leonardo da Vinci, Niccolò Machiavelli, Caterina Sforza, og Lorenzo de' Medici. I motsetning til Altaïr, som har amputert en finger for å bruke hans hidden blade, har ikke Ezio fjernet noen fingre. Ezio har også flere tekniske fordeler takket være Leonardo da Vinci, som hjelper Ezio gjennom spillet.
Jimmy Carl Black
Black flyttet til Italia i 1992 og så til Tyskland n 1995, hvor han samlet The Grandmothers med originalmedlemmene Preston og Gardner og den nederlandske bassisten Ener Bladezipper (kunstnernavn for René Mesritz) og den italienske gitaristen Sandro Oliva.
Assassin’s Creed II
Handling
Nevnte steder som skal være inkludert i spillet er Venezia, Firenze, Toscana og Roma. Noen viktige monumenter er Markuskirken, Canal Grande og Rialtobroen.
Jimmy Carl Black
Jimmy Carl Black deltok fra 2006-2008 i Jon Larsens Strange News From Mars band, og besøkte Norge flere ganger i den forbindelse. Han er med på tre plater med dette bandet. Aller siste opptak med Jimmy Carl Black var for "The Jimmy Carl Black Story", i april 2008, hvor den gamle indianeren rapper via telefon fra sykesenga i Tyskland.
Assassin’s Creed II
Utvikling
Ubisoft's Yves Guillemot bekreftet offisielt at Assassin's Creed II var under utvikling 26. november 2008. En video ble gitt ut av Ubisoft 6. april 2009 som viste en skalle, noen hidden blade-tegninger og Leonardo's flymaskin på en skriftrull.
Jimmy Carl Black
Black ble diagnostisert med lungekreft i august 2008, og døde 1. november 2008, i Siegsdorf, Tyskland.
I 2013 ble dokumentaren "Where's the Beer and When Do We Get Paid?" om Jimmy Carl Black sendt i Tyskland.
Jimmy Carl Black's selvbiografi, For Mother's Sake ble publisert av Monika Black 1. november 2013 for å markere 5-årsdagen for hans død. Det ufullstendige manuskriptet til selvbiografien ble utvidet med materiale fra en "web-bio" som Black publiserte på sin webside, og et utvalg fra intervjuer som hadde blitt gjort med Black. Størstedel av teksten kom dog fra båndopptak foretatt av Roddie Gilliard i turnébussen til the Muffin Men i perioden 1995-1998.
Band kronologi
Jimmy Carl Black har vært medlem i følgende band:
Assassin’s Creed II
Utvikling
16. april 2009, utga Game Informer detaljer om spillet, blant annet et bilde av Ezio, en ny trailer, og spillet ble offisielt kunngjort av Ubisoft.
I et intervju i mai, 2009, fortalte Sebastien Puel at teamet som arbeidet med Assassin's Creed II hadde økt til 450 medlemmer, tre ganger mer siden det første spillet.
1. juni 2009, ga Ubisoft ut en ny 4-minutters lang Assassin's Creed II trailer på E3. 2. juni 2009, viste Ubisoft en live gameplay demo som varte 6 minutter. GameTrailers ga ut en walkthrough fra E3 2009. I et intervju med GameTrailers Ubisoft Montreal designer Patrice Desilets fortalte at Desmond kom til å gjøre mer enn å gå rundt å finne spor.
Andre utgaver
Flere forskjellige utgaver av Assassin's Creed II vil bli gitt ut. Black Limited Edition inneholder en Ezio-figur med en oppgradert svart kappe, 3 bonus-oppdrag og en «conspiracy book» som gir detaljer om handlingen. White Limited Edition har 1 bonus-oppdrag og en Ezio-figur i sin vanlige hvite kappe. Master Assassin's Edition blir gitt ut i Nord-Amerika, som inneholder en Ezio-figur i hvit kappe, to in-game kart, en kunstbok og en DVD som inneholder spillets soundtrack, «behind the scenes» og mer.
Smines
Smines er et sted i Namsos kommune i Trøndelag.
Stedet ligger ved fylkesvei 769, 5 mil nord for Namsos. Stedet ligger like ved Fjærangen, som riksveien passerer over via Sminesbrua og Hestøybrua.
Suvdal kraftverk
Suvdal kraftverk er et vannkraftverk ved Suvdøla i Drangedal kommune i Telemark fylke.
Det består av
Chippiparai
Chippiparai eller thanjavurhund er en mynde som stammer fra det sydlige India. Indiske kynologer forteller imidlertid at den i sin opprinnelige form er på randen til total utryddelse. Noen mener at chippiparai og paalakanni (ensfarget blek kanni) er en og samme hund, mens andre mener de er to distinkte hunderaser.
Opprinnelse
Chippiparai er i sin opprinnelse trolig mange hundre år gammel. Som rase har den sitt utspring i det distriktet vi kjenner som Thanjavur i Tamil Nadu, men den skal være nærmest utryddet i sin opprinnelige form.
Dagens chippiparai er derfor ikke nødvendigvis identisk med den opprinnelige hunden, men snarere en moderne krysning der de opprinnelige blodslinjene inngår som et vesentlig element. Det skal fortsatt eksistere noen få ekte chippiparai hunder, men de skal aldri være å se på hundeutstilling. Der florerer i stedet den mer moderne blandingen med samme navn, som skal være forholdsvis tallrik i hjemlandet.
Beskrivelse
Den moderne varianten av rasen har en kompakt og strømlinjeformet kropp, bygget for fart og hetsjakt på småvilt og hjortedyr.
Chippiparai er ikke særlig stor til mynde å være, men svært muskuløs og spenstig. Mankehøyden ligger normalt på ca. 50–60 cm og vekten er omkring 15–25 kg. Den skal være svært motstandsdyktig overfor forskjellige klimaforhold og skiftninger i været, og dessuten meget nøysom i kosten. Aksepterte farger på utstilling er hvit og lys brun (fawn), men dette gjelder altså ikke den opprinnelige typen. Den skal være sølvgrå i fargen og ha en korthåret og fin pelsstruktur.
Atferd
Chippiparai skal være en typisk enmannshund og den er naturlig skeptisk og reservert overfor fremmede. Den er selvstendig og egenrådig, og den passer dårlig som familiehund for folk flest. Den trenger mye mosjon, men lite stell ellers.
Annet
Rasen anerkjennes av The Kennel Club of India
Riiser-Larsens vei (Bærum)
Riiser-Larsens vei (3-15C, 6A-22G) er en vei på Stabekk i Bærum kommune. Veien fikk sitt navn i 1961, og er oppkalt etter sjøoffiser og polarforsker Hjalmar Riiser-Larsen (1890–1965).
Veien ble utbygd på 1950-tallet, og har bestått av rekkehus og tre boligblokker, men i 2021 ble rekkehusene revet for å gi plass til industribygg.
Referanser
<References />
Suvdøla kraftverk
Suvdøla kraftverk var et vannkraftverk ved Suvdøla i Drangedal kommune i Vestfold og Telemark fylke.
Vladimir Machulda
Vladimir Machulda (født 13. januar 1971) er en tsjekkisk tidligere ishockeyspiller. Machulda, som begynte sin profesjonelle karriere i Tsjekkoslovakia i 1990-1991, har spilt for flere klubber og land i løpet av karrieren. Han spilte også lenge i Finland. Machulda spesialiserte seg i karrieren som en komplementær spiller for mesterkandidatlagene og vant lagene midt i sesongen ved å bytte ut fire mesterskap; to i Finland, en i Norge og en i Danmark.
Suvdøla kraftverk
Reguleringsmagasiner for kraftverket er: Måvatnet med 5,5 m reguleringshøyde, Steinbutjørn 2,5 m, Kleppsvatn 12,5 m og Holmvatn-Breilivatn 3 m.
Det var installert en turbin på 4,6 MW. Midlere årsproduksjon var 30 GWh.
I 2004 ble Suvdal kraftverk bygget, med midlere årsproduksjon på 10 GWh, som utnytter fallet i de eksisterende tappetunnelene.
Eier var Drangedal everk som er et kommunalt selskap eid av Drangedal kommune.
I 2019 ble kraftverket erstattet av Nye Suvdøla kraftverk lenger ned i vassdraget. Den gamle stasjonen skal rives.
Desigram
Desigram er en SI-enhet for måling av masse. Symbolet for desigram er dg. Et desigram er lik en tidel av et gram, som er lik 100 milligram.
Desigram brukes sjelden i praksis. Enhetene gram og milligram brukes i stedet.
Og motsatt:
Gram Gramma
Ohrdruf
Historie
I nærheten av Ohrdruf opprettet nasjonalsosialistene i november 1944 en konsentrasjonsleir, som var en satellittleir til den betydelig større leiren Buchenwald.
Leiren ble befridd av amerikanske tropper den 4. april 1945, og den 12. april besøkte generalene Dwight D. Eisenhower, George S. Patton og Omar Bradley leiren. Eisenhower sa at han med egne øyne ville se nazistenes onde gjerninger.
Pavel Klusjantsev
Pavel Vladimirovitsj Klusjantsev (russisk: Павел Владимирович Клушанцев, født 25. februar 1910 St. Petersburg, Russland, død 17. april 1999 St. Petersburg) var en russisk manusforfatter og regissør.
Klusjantsev var en pioner innenfor nye teknikker og spesialeffekter og klarte å etablere den moderne science-fiction-filmen. Hans filmer var lenge ukjente i Vesten, men var til gjengjeld svært populære i Sovjetunionen.
Klusjantsev begynte med propagandafilm og lagde blant annet instruksjonsfilmer for Den røde arméen. Etter andre verdenskrig begynte hans interesse for verdensrommet. I 1947 laget han filmen «Meteorer» med svært avanserte effekter for sin tid.
Klusjantsev var først med en rekke teknikker som den mer kjente Stanley Kubrick gjenoppfant da han laget sin «2001» i 1968. Blant annet gjaldt dette følelsen av null-gravitasjon ved å filme skuespillerne nedenfra for å få kroppen til å skjule linene de hang fra, og det å vri på kulissene for å lage illusjonen om at skuespillerne gikk på veggen. Klusjantsev var også en dyktig modellbygger og benyttet seg av folk i den russiske romadministrasjonen for å kvalitetssikre sitt arbeid.
Klusjantsev lagde en film om månekappløpet «Månen» i 1965, der en amerikansk, en russisk og en tysk ekspedisjon møttes på Månen og skulle vise internasjonalt samarbeid ved en felles retur til Jorden. I «Stormenes planet» i 1962 ble en ekspedisjon sendt til Venus der han blant annet fikk en romfarkost til å sveve ved hjelp av en skjult kamerakran. I originalfilmen viste Venus seg å være et ganske fiendtlig miljø, med farer under hver stein, vulkaner og flere prehistoriske vesener blant annet en dinosaur. Filmen ble vist i 28 land, blant annet i USA hvor Roger Corman hadde kjøpt rettighetene og benyttet Klushantsev scener tre ulike ganger, blant annet i Peter Bogdanovichs debutfilm, «Voyage to the Planet of Prehistoric Women» (1968).
Klusjantsev siste film kom i 1968 og het «Mars», som blant annet viser hvordan han tenkte seg planter på Mars.
I 2002 ble det produsert en dokumentarfilm om Pavel Klusjantsev, «The Star Dreamer» eller som det het på norsk «Pavel Klushantsev – en science fiction pioner».
Eddie Albert
Edward Albert Heimberger (født 22. april 1906, død 26. mai 2005) var en amerikansk filmskuespiller.
Albert har en stjerne på Hollywood Walk of Fame på 6441 Hollywood Boulevard.
Chmod
chmod er et dataprogram til å endre filers rettigheter i et Unix-filsystem (av engelsk change mode). Det er et av standardprogrammene i Unix-liknende operativsystemer. Merk at "fil" i Unix-sammenheng betyr en vilkårlig node i mappehierarkiet, for eksempel en mappe eller en vanlig fil. Mange programmeringsspråk har funksjoner som gjør det samme som chmod-programmet, og som typisk også heter chmod.
Filrettigheter i Unix-filsystemer
Filsystemer til bruk i Unix-liknende operativsystemer lagrer et sett av metadata for hver fil, attributter, hvorav rettighetene er de 12 minst signifikante bitene av tallet mode. Bare disse 12 bitene, vist i tabellen nedenfor, kan endres av chmod:
Bruksanvisning
chmod [valg] rettigheter fil1 ... Bytt ut "rettigheter" med et av følgende 3 alternativer:
Eksempler
Sett fast gruppe på "mappe1" og "mappe2" og gjør den skrivbar for bruker og gruppe og lesbar for alle: chmod 2775 mappe1 mappe2
Gjør "fil1" og "fil2" lesbare og skrivbare (men ikke kjørbare) for alle: chmod 666 fil1 fil2
Gjør "øvremappe" og alle dens filer (og mapper) i alle undermapper lesbare, og skrivbare for eier: chmod -R a+r,u+w øvremappe
Fjern alle rettigheter for gruppe og andre til "fil1" og "mappe1" (slik at bare rettigheter for bruker gjenstår): chmod go-rwx fil1 mappe1
Gjør kun mapper kjørbare, også i alle undermapper: find øvremappe -type d -exec chmod a+x {} \;
Patric Englund
Patric Englund (født 3. juni 1970) er en svensk tidligere profesjonell ishockeyspiller som spilte i SHL og norske GET-ligaen. Englund ble draftet i den åttende runden av NHL Entry Draft 1990 av Philadelphia Flyers, men han spilte aldri profesjonelt i Nord-Amerika. Han tilbrakte de ti første sesongene av sin profesjonelle karriere i Sverige, og spilte ni sesonger med AIK, og de siste seks sesongene av karrieren i Norge med Vålerenga.
The Gathering
The Gathering (ofte forkortet til TG) er et datatreff som har siden 1996 vært arrangert av KANDU hver påske i Vikingskipet på Hamar. Det er Norges største og verdens nest største datatreff etter Dreamhack i Sverige. Arrangementet skulle egentlig starte i 1991, men ble arrangert for første gang i påsken 1992, og har blitt arrangert hver påske siden. I starten ble arrangementet flyttet fra år til år. Grunnet økt interesse og vanskeligheter med å finne store nok lokaler, ble Vikingskipet i Hamar valgt som lokale i 1996, og har vært det siden.
The Gathering samler rundt fem tusen deltagere hver påske, i hovedsak unge mennesker med interesse for data. The Gathering fikk fast logo i 2016 under temaet «Switched On». Før 2016 hadde de ny logo hvert år basert på årets tema. 2016 var også året da trafikklys i taket kom. Trafikklyset er der for å ha mer kontroll over støynivået siden deltagere tar med seg profesjonelle lydanlegg som blir godt hørt i hele salen.
Historie
Det første arrangementet med navnet The Gathering ble arrangert i 1992, etter at demogruppen Crusaders fikk tilbakemeldingen «gjør det bedre selv» fra scenen etter at de klaget på kvaliteten på et datatreff. 1,100 mennesker ble samlet i Skedsmohallen i Lillestrøm. Arrangørene forventet omtrent 500. De neste årene fortsatte The Gathering å vokse, fra ca. 1,100 deltagere i 1992 til ca. 1,400 i 1993 og ca. 1,800 i 1994. I 1995 var det en nedgang i antall deltagere (ca. 1,500). Dette året arrangerte ikke Crusaders The Gathering, og i tillegg var det i Stavanger. Offisielt navn på arrangementet i 1995 var simpelthen Gathering 95. Det viste seg stadig vanskeligere å huse alle deltagerne og arrangørene begynte å se etter et større lokale.
Valget falt til slutt på Vikingskipet i Hamar, grunnet stort areal og god infrastruktur; rikelig med strøm, gode parkeringsløsninger, med mer. I 1996 besøkte ca. 2,600 deltagere arrangementet. Siden har antallet deltagere fortsatt å øke. Siden 1997 har billettene blitt utsolgt. I 2004 hadde The Gathering omtrent 5,200 deltagere.
I 2020 ble The Gathering avlyst etter anbefalinger fra helsemyndighetene i frykt for Corona-smitte. Dette ble altså første året The Gathering ikke har vært arrangert siden 1992. Deler av arrangementet blir likevel arrangert på internett under emneknaggen #tg20online.
Organisasjon
Organisasjonen Kreativ Aktiv Norsk Dataungdom (KANDU) er arrangør av TG. I tillegg er det omtrent 400 frivillige som jobber for å realisere TG hvert år.
Funksjonærene på TG har siden The Gathering 1900 (som foregikk i 2000, navnet er en spøk som refererer til Y2k-problemet) vært delt inn i ulike undergrupper. Andre grupper har ansvar for spill (Event:Game) og for å bemanne informasjonsskranken (Info:Desk), sikkerhetsmannskap (Security:Security), et førstehjelpskorps (Security:Medic), og så videre. Hver av disse gruppene har en leder som rapporterer til sin fagansvarlige (en for hvert av fagområdene Core (tidligere Admin), Event, Info, Tech og Security) som sammen med de to ombudene (crewombud og deltagerombud), økonomiansvarlig og koordinator utgjør TG-ledelsen. TG-ledelsen rapporterer til KANDU-styret, som ikke involverer seg i daglig drift av arrangementet.
Ingen av de frivillige får økonomisk kompensasjon for arbeidet de nedlegger, med unntak av gratis inngang, egne soveområder, parkeringsplass og gratis mat noen ganger, hver dag under arrangementet. Alle som arbeider som frivillige under arrangementet må være til stede en dag før arrangementet starter, og er igjen en dag etter arrangementet er slutt.
Alle som ønsker det, kan søke om plass som frivillig funksjonær (med unntak for sikkerhetsmannskapet, hvor minimumsalderen for å søke er 18 år) gjennom det proprietære systemet Wannabe. Vanligvis er det gruppelederne som velger ut personene han/hun ønsker å knytte til seg, basert på søknadsteksten og tidligere erfaring. Det er ingen automatikk i utvelgelsen, og tidligere frivillige må søke hvert år.
Crew
Det er mange forskjellige funksjoner (kalt "crew") som frivillige organiserer seg i før, under, og etter arrangementet.
Ledergruppen
Ledergruppen er en funksjon bestående av fagledere til de forskjellige funksjoner, samt ombudene, KANDUs generalsekretær, økonomiansvarlig og koordinator. Det er ikke mulig å søke seg inn i ledergruppen via Wannabe, da disse vervene lyses ut av KANDU.
Koordinator:Stab
Koordinator:Stab er en funksjon som får sitt mandat fra ledergruppen, hovedsakelig for å avlaste ledergruppen fra deres arbeidsoppgaver. Eksempler på slike arbeidsoppgaver kan være å organisere Crew For A Day (et prosjekt der deltagere av arrangementet kan prøve seg som et crewmedlem for en dag), være kontaktpunkt for eksterne leverandører, osv. Ettersom denne funksjonen i all hovedsak jobber med arrangementet før selve arrangementet, er det mulig for medlemmene av Koordinator:Stab å samtidig være medlem av et annet crew under arrangementet.
KANDU:Økonomi
KANDU:Økonomi jobber med økonomien til The Gathering. I motsetning til de fleste andre crew, jobber dette crewet året rundt. Oppgavene her dreier seg om alt fra rådgivende til operativt arbeid med økonomien til arrangementet.
KANDU:Systemstøtte
KANDU:Systemstøtte har hovedansvaret for å utvikle og drifte de tekniske løsningene til The Gathering og KANDU for øvrig, det være seg hjemmesida, Wannabe, eller informasjonsskjermer til The Gatherings deltagere. KANDU:Systemstøtte jobber helårlig med The Gathering.
Core:Logistikk
Core:Logistikk jobber med logistikken under The Gathering. Det er mye utstyr som brukes av de forskjellige crew under arrangementet, og Core:Logistikk sørger for at utstyret er på riktig plass til riktig tid. Disse har da hovedansvaret for å hente, kjøre, kjøpe og lagre slikt utstyr. I tillegg hjelper Core:Logistikk med å kjøre VIP og artister til og fra Vikingskipet, samt Medic, dersom de skulle ha behov for transport av pasienter.
Core:Sponsor
Core:Sponsor sørger for at The Gathering har sponsorer, samarbeidspartnere og utstillere. Dette innebærer utarbeiding av avtaler og kontrakter, samt inntegning av utstillere. I tillegg til arbeidet før og etter arrangementet, fungerer Core:Sponsor som et kontaktpunkt for sponsorer, samarbeidspartnere og utstillere også under arrangementet. Core:Sponsor er for øvrig inndelt i tre grupperinger. Sponsor:Lounge jobber med drift av sponsorrommet, Sponsor:Foor arbeider direkte med utstillere og sponsorer på deres stander, og Sponsor:Contract jobber med bestillinger, struktur og det økonomiske rundt spons.
Event:Artists-Entertainment
Artists & Entertainment har ansvaret for oppfølgingen av gjestene som kommer på The Gathering. Eksempler på slike gjester kan være artister og influensere, men i nyere tid har også politikere, som kulturministeren, blitt invitert på The Gathering.
Event:CnA:Achievements
The Gathering har et belønningssystem for deltagere, basert på hvilke aktiviteter de deltar på under The Gathering. Dette crewet jobber med å insentivere deltagere og frivilliges deltagelse på forskjellige aktiviteter. Eksempler på slike aktiviteter kan være å delta på et foredrag eller en konkurranse.
Event:CnA:Activities
Activities har ansvaret for gjennomføringen av aktivitetsområdet på The Gathering. Dette crewet organiserer bl.a. cosplay-konkurransen, Fun & Games, deltagerlounge, og en rekke andre aktiviteter.
Event:CnA:Creative
Creative står for det kreative tilbudet på The Gathering. Dette består hovedsakelig av kreative konkurranser av forskjellige typer, men også workshops og foredrag som holdes i Vikingskipet.
Event:Editorial
Editorials funksjon er å informere deltagerne om hva som skjer under arrangementet. Dette gjøres gjennom sosiale medier og hjemmesida til The Gathering.
Event:Press-Communications
Press Communications fungerer som The Gatherings pressekontakt. Dette crewet fasiliterer presserommet og er et kontaktpunkt for journalister og skribenter som ønsker å omtale The Gathering i media enten før, under, eller etter arrangementet.
Event:Production:Arena
Arena har ansvaret for spesifiseringen, riggingen og avviklingen av lyd, lys og video på hovedscenen til The Gathering. Sekundært bistår også dette crewet andre crew med rigging av andre stands, rigger, og dekorasjoner rundt om i vikingskipet.
Charles Burdette
Cornelius Lonzo Burdette (født 6. november 1878 i Sandstone, Vest-Virginia, død 30. april 1955 i Charleston, Vest-Virginia) var en amerikansk skytter som deltok i de olympiske leker 1912 i Stockholm.
The Gathering
Event:Production:Video
I motsetning til Event:Production:Broadcast, som for det meste driver med flerkameraproduksjon, jobber Event:Production:Video med enkameraproduksjon og redigering av video. Disse lager trailere og teasere til The Gathering og har også ansvaret for alt som skal lastes opp til YouTube-kanalen til The Gathering.
Charles Burdette
Burdette ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Allan Briggs, Harry Adams, John Jackson, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter. Burdette skjøt totalt 288 poeng som var det beste resultatet på det amerikanske laget.
The Gathering
Event:Profile
Profile har ansvaret for The Gatherings grafiske profil og utforming av årets tema. Dette crewet leverer alt av grafisk materiell til andre crew, og lager plakater, design til klesplagg, videografikk, webgrafikk m.m.
Location:Crewcare
Crewcare har ansvar for at alle crew får det de trenger av mat og drikke. Crewcare er inndelt i tre undergrupper:
Location:Medic
Medic er det medisinske apparatet på The Gathering. Dette crewet jobber tett med Security og har som funksjon å hjelpe både frivillige og deltagere med medisinske hendelser som kan oppstå under arrangementet. Medics medlemmer består av alt fra ufaglærte førstehjelpere til ambulansearbeidere, sykepleiere og akuttleger. The Gatherings medic-crew fungerer også som en avlastning for Hedmarken legevakt, som ved flere anledninger har sendt pasienter til Vikingskipet for behandling. I tillegg til å være stasjonert i et eget rom, har også medic-crewet patruljering ute blant deltagerne. Medic har også taushetsplikt ovenfor sine pasienter, og det stilles derfor krav til søkere til Medic å undertegne taushetserklæring.
Location:Security
Security er The Gatherings største crew og har ansvar for å ivareta sikkerheten før, under og etter arrangementet. Hovedoppgavene til medlemmer av dette crewet innebærer adgangskontroll til Vikingskipet, patruljering av områdene inne i og ute rundt Vikingskipet, lede evakuering dersom det skulle være nødvendig, håndtere ankomst og avreise for deltagerne, og organisere og drifte parkeringsplassen under innslipp og utslipp. I tillegg til patruljering inne i og utenfor Vikingskipet har Security faste poster rundt om i Vikingskipet, i tillegg til en operasjonssentral, der deltagere enkelt kan få tak i Security ved behov. Det har tradisjonelt sett vært en aldersgrense på 18 år for å søke seg til Security, men nytt av 2018 er at denne aldersgrensen er senket til 16 år. Likevel vil crewmedlemmer i Security mellom 16 og 18 år frasi seg sitt ansvar under en eventuell evakuering av Vikingskipet, etter krav fra politiet. I likhet med Medic har medlemmer av Security taushetsplikt, både ovenfor deltagerne, The Gathering som organisasjon og offentlige myndigheter hvis relevant (f.eks. etter trusselvurderinger gjort av politi og kommune).
Security har flere underfordelinger (i hierarkisk rekkefølge):
Location:Service:Akkreditering
Akkreditering sin oppgave er å sørge for akkreditering av sponsorer, gjester, artister og andre som skal inn i Vikingskipet under arrangementet.
Location:Service:Desk
Service:Desk fungerer som deltagernes viktigste kontaktpunkt under arrangementet. Dette kan være å selge billetter, svare på spørsmål deltagere har under arrangementet, eller å drifte "TG Shoppen" - et utsalgspunkt som selger forskjellige effekter (merch) og personlige artikler under arrangementet.
Location:Site
Dette crewet organiserer arbeid som skjer på gulvet både før, under og etter arrangementet. Eksempler på slike oppgaver kan være vedlikehold av serviceområdet, organisering av søppelrunder, deltagerplasser og soveplasser for crew og deltagere, samt strømfordeling rundt om i Vikingskipet.
Location:Tech:Net
Tech:Net designer og drifter nettverket til The Gathering, samt planlegging av nettverksstruktur og drift av tjenester som DHCP og DNS.
Arne
Arne er en intern spøk som har pågått på The Gathering (og spredd seg til andre datatreff) siden begynnelsen av 2000-tallet, der deltagerne roper «Arne» så høyt de kan i kor. «Arne»-ropingen starter som regel ved at én eller noen få begynner å rope, etterfulgt av et økende antall deltakere som slutter seg til ropingen.
I et intervju med en av grunderne bak TG Vegard Skjefstad, og med som arrangør av The Gathering siden starten i 1992 til han ga seg etter TG14, hevdet han at «Arne» hadde vunnet en konkurranse, men hadde på seg høretelefoner og kunne derfor ikke høre at han ble ropt opp. De som satt rundt ham prøvde å få en reaksjon, og det førte tilslutt til at de som sto foran scenen også begynte å rope, og slik spredte det seg utover hele skipet. En annen historie, som finnes i flere utgaver, er at en mor ropte på sin sønn, Arne, uten å få reaksjon, hvorpå alle startet å rope på Arne. Men går man tilbake i de eldste forumene hvor «Arne» er nevnt kan det tyde på at ropingen stammer fra et sketsj ved navn «Arne» av komikerduoen Billy Tøffel og Tom Skalle, første gang utgitt i 1996.
Åkirkeby kommune
Åkirkeby kommune eller Aakirkeby kommune var en dansk kommune i Bornholms amt på Bornholm dannet ved kommunalreformen i 1970 fra 1. april 1970.
Sognene Nylarsker sogn (Vester herred), Pedersker sogn (Øster herred), Vestermarie sogn (Vester herred), Aaker sogn (Øster herred) og Aakirkeby sogn (Øster herred) inngikk i den nye Åkirkeby kommune.
Den 1. januar 2003 ble kommunen slått sammen med kommunene Allinge-Gudhjem, Hasle, Neksø og Rønne til Bornholms regionskommune.
Alpint under Vinter-OL for ungdom 2012 – Super-G jenter
Super-G for jenter i alpint under Vinter-OL for ungdom 2012 ble avholdt i Patscherkofel 14. februar 2012. 45 utøvere fra 37 ulike nasjoner deltok.
Estelle Alphand fra Frankrike vant øvelsen foran Nora Grieg Christensen fra Norge og Christina Ager fra Østerrike.
Brez
En brez eller brezi er et belte som tradisjonelt blir brukt av etniske albanere rundt på Balkan samt blant arbëreshë i enkelte landsbyer i Italia. Beltet har sin direkte opprinnelse fra det illyriske beltet.
Håkon
Håkon og Haakon er mannsnavn med opprinnelse i det norrøne navnet Hákon, som er dannet av to ledd som betyr henholdsvis «hest» eller «høy» og «familie» eller «sønn».
Etymologi
Håkan er en svensk og Hákon en islandsk form av navnet.
Hakon er en gammelsvensk form og en norrøn variant av Hákon.
Hakki er en dansk kjæleform av Hakon. Hakki er også et tyrkisk navn som betyr «sannhet».
Utbredelse
Hákon er et vanlig mannsnavn i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. Det funnet 22 runeinskripsjoner med dette navnet. Håkon var et vanlig navn i Norge i middelalderen. Over 250 forskjellige personer med navnet er nevnt i Regesta Norvegica. Hakon og Håkon var blant de mest brukte mannsnavnene i Norge på 1200- og 1300-tallet. Hakon er i nyere tid kjent brukt i Sverige fra 1834.